CELEX: 62018CN0524
Language: el
Date: 2018-08-10 00:00:00
Title: Υπόθεση C-524/18: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 10 Αυγούστου 2018 — Dr. Willmar Schwabe GmbH & Co.KG κατά Queisser Pharma GmbH & Co. KG

29.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 392/9
            
         
      Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 10 Αυγούστου 2018 — Dr. Willmar Schwabe GmbH & Co.KG κατά Queisser Pharma GmbH & Co. KG
      (Υπόθεση C-524/18)
      (2018/C 392/13)
      Γλώσσα διαδικασίας: η γερμανική
      
         Αιτούν δικαστήριο
      
      Bundesgerichtshof
      
         Διάδικοι στην υπόθεση της κύριας δίκης
      
      
         Ενάγουσα και αναιρεσείουσα: Dr. Willmar Schwabe GmbH & Co. KG
      
         Εναγομένη και αναιρεσίβλητη: Queisser Pharma GmbH & Co. KG
      
         Προδικαστικά ερωτήματα
      
      
                  1)
               
               
                  «Συνοδεύεται», κατά την έννοια του άρθρου 10, παράγραφος 3, του κανονισμού (ΕΚ) 1924/2006 (1), η μνεία γενικών, μη προσδιοριζομένων, ευεργετικών αποτελεσμάτων από συγκεκριμένο «ισχυρισμό» επί θεμάτων υγείας σύμφωνα με έναν εκ των καταλόγων των άρθρων 13 ή 14 του εν λόγω κανονισμού, όταν η μνεία βρίσκεται στην εμπρόσθια πλευρά και οι επιτρεπόμενοι «ισχυρισμοί» στην οπίσθια πλευρά μιας συσκευασίας και κατά την αντίληψη των συναλλαγών το περιεχόμενο των «ισχυρισμών» αναφέρεται μεν σαφώς στη μνεία, αλλά η μνεία δεν περιλαμβάνει κάποια σαφή παραπομπή, όπως π.χ. έναν αστερίσκο, στους «ισχυρισμούς» της οπίσθιας πλευράς;
               
            
                  2)
               
               
                  Πρέπει και στις περιπτώσεις όπου γίνεται μνεία γενικών και μη προσδιοριζομένων ευεργετικών αποτελεσμάτων υπό την έννοια του άρθρου 10, παράγραφος 3, του κανονισμού (EΚ) 1924/2006 να υπάρχουν στοιχεία υπό την έννοια του άρθρου 5, παράγραφος 1, στοιχείο α', και του άρθρου 6, παράγραφος 1, του κανονισμού αυτού;
               
            
         (1)  Κανονισμός (EΚ) 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς επί θεμάτων διατροφής και υγείας που διατυπώνονται για τα τρόφιμα (ΕΕ 2006, L 404, σ. 9).